**Pielikums**

Madonas novada pašvaldības domes

15.06.2021. lēmumam Nr.257

(protokols Nr.14, 22.p.)

**DARBA UZDEVUMS**

1. **Izstrādāt jaunu Madonas novada (bijušā Cesvaines, Ērgļu, Lubānas, Madonas novada) ilgtspējīgas attīstības stratēģiju** (turpmāk tekstā IAS), kurā noteikts attīstības redzējums, stratēģiskie mērķi, prioritātes un to īstenošanas vizuāls atspoguļojums telpiskās attīstības perspektīvā ievērojot Madonas novada attīstības programmu un izvērtējot nacionālā līmeņa, attiecīgā plānošanas reģiona un blakus esošo pašvaldību plānošanas dokumentus, nodrošinot iedzīvotāju līdzdalību izstrādes procesā.
2. **IAS izstrādi veikt saskaņā ar spēkā esošajiem tiesību aktiem. Attīstības plānošanas tiesisko pamatu veido:**
3. Likums “Par pašvaldībām” (09.06.1994.)
4. Teritorijas attīstības plānošanas likums (01.12.2011.)
5. Attīstības plānošanas sistēmas likums (01.01.2009.)
6. Ministru kabineta 25.08.2009. noteikumi Nr.970 “Sabiedrības līdzdalības kārtība attīstības plānošanas procesā”
7. Ministru kabineta 2014. gada 14. oktobra noteikumi Nr. 628 “Noteikumi par pašvaldību teritorijas attīstības plānošanas dokumentiem”
8. Likums “Par ietekmes uz vidi novērtējumu” (13.11.1998.)
9. Ministru kabineta 23.03.2004. noteikumi Nr.157 “Kārtība, kādā veicams ietekmes uz vidi stratēģiskais novērtējums”

IAS ņemt vērā saistošos attīstības plānošanas dokumentus:

1. Latvijas ilgtspējīgas attīstības stratēģija līdz 2030.gadam
2. Latvijas Nacionālais attīstības plāns 2021.–2027.gadam
3. Madonas novada ilgtspējīgas attīstības stratēģiju 2013. - 2038.gadam
4. Cesvaines novada ilgtspējīgas attīstības stratēģiju 2012.–2024.gadam
5. Lubānas novada ilgtspējīgas attīstības stratēģiju 2013.–2030.gadam
6. Ērgļu novada ilgtspējīgas attīstības stratēģiju 2013.- 2037.gadam
7. [Vidzemes plānošanas reģiona ilgtspējīgas](https://www.zemgale.lv/index.php/attistibas-planosana/planosanas-dokumenti/category/35-zpr-attistibas-programma-2015-2020) attīstības stratēģija 2030

Izstrādājot ilgtspējīgas attīstības stratēģiju, analizēt un ņemt vērā apkārtējo/piegulošos pašvaldību teritorijas attīstības plānošanas dokumentus, kā arī Latgales plānošanas reģiona plānošanas dokumentus un Zemgales plānošanas reģiona plānošanas dokumentus to saistību ar Madonas novada attīstību.

1. **Madonas novada (bijušā Cesvaines, Ērgļu, Lubānas, Madonas novada) ilgtspējīgas attīstības stratēģijas uzdevumi:**
   1. Definēt novada ilgtermiņa attīstības redzējumu, mērķus, prioritātes un telpiskās attīstības perspektīvu.
   2. Izvērtēt un ņemt vērā nacionālā līmeņa spēkā esošos attīstības plānošanas dokumentus, kā arī Vidzemes plānošanas reģiona attīstības plānošanas dokumentus.
   3. Izstrādājot Stratēģiju apzināt un ņemt vērā izstrādes procesā esošo Madonas novada attīstības programmu 2021. – 2027. gadam
2. **Madonas novada (bijušā Cesvaines, Ērgļu, Lubānas, Madonas novada) ilgtspējīgas attīstības stratēģijas saturs un noformēšana**

Iesniedzams papīra formātā 5 (piecos) eksemplāros un elektronisko datu nesējā (5 USB atmiņas kartes)

Darbu izpildes laiks ir 2021.gada 15.oktobris.

Darbu izpildes rezultāti:

|  |  |  |
| --- | --- | --- |
| Rezultāts | Eksemplāru skaits | Iesniegšanas forma |
| Madonas novada ilgtspējīgas attīstības stratēģija 2021.–2035. gadam | 5 | Papīra formātā un elektroniski, latviešu valodā |

Izstrādātajai programmai jābūt kvalitatīvi noformētai un gramatiski pareizi uzrakstītai. Teksta sastādīšanā jābūt piesaistītam tekstu redaktoram, lai tekstu uzbūve atbilstu plānošanas dokumentu valodai.

Plānošanas dokumenta katrai rindkopai jābūt numurētai.

AS izstrādes gaitā darba uzdevums var tikt precizēts.

**Madonas novada (bijušā Cesvaines, Ērgļu, Lubānas, Madonas novada) ilgtspējīgas attīstības stratēģijas izstrādi veikt saskaņā ar izpildes termiņiem**.

IZSTRĀDES PROCESS UN IZPILDES TERMIŅI

|  |  |  |
| --- | --- | --- |
| **Process** | **Rīcības** | **Termiņš** |
| **Sagatavošanās izstrādei** | Pašvaldības lēmums par Madonas novada ilgtspējīgas attīstības stratēģija 2021.-2035. gadam (turpmāk tekstā IS) izstrādes uzsākšanu, nosakot:   1. Atbildīgos par IS izstrādes procesu un termiņiem 2. Atbildīgos par sabiedrības līdzdalību, 3. Darba uzdevumu un darba grupas izveidi | 09.2020. |
| Lēmuma par IS izstrādes uzsākšanu publicēšana iesaistīto pašvaldību mājas lapās, ievietošana teritorijas attīstības plānošanas informācijas sistēmā TAPIS, kā arī nosūtīšana Vides aizsardzības un reģionālās attīstības ministrijai | 10.2020. |
| Atzinumu saņemšana Par stratēģisko ietekmes uz vidi novērtējuma nepieciešamību no Dabas aizsardzības pārvaldes, Veselības inspekcijas, Madonas reģionālās vides pārvaldes un Vides pārraudzības valsts biroja. | 12.2020. |
| IS izstrādes vadības grupas un darba grupu sanāksmes. | 01.2021.-11.2021. |
| **Dokumenta izstrāde** | Attīstības perspektīva  Telpiskās attīstības perspektīva (rakstveidā un grafiskā veidā)  Īstenošanas uzraudzības kārtība | 01.2021.-04.2021. |
| **Stratēģiskās ietekmes uz vidi novērtējums** | Stratēģiskās ietekmes uz vidi novērtējuma izstrāde (ja nepieciešams) | 05.2021.-06.2021. |
| **Publiskā apspriešana** | Pašvaldības lēmums par IS nodošanu publiskai apspriešanai  Publiskās apspriešanas rezultātu apkopošana, kopsavilkuma izstrāde | 09.2021.-10.2021. |
| **Saskaņošana** | Pašvaldības izstrādātā plānošanas dokumenta galīgās redakcijas nodošana VPR un vides pārskata projekta nodošana Vides pārraudzības valsts biroja atzinuma saņemšana | 09.2021-10.2021 |
| **Apstiprināšana un publiskošana** | Pašvaldības lēmums par IS apstiprināšanu.  Lēmuma publicēšana mājas lapā un IS ievietošana teritorijas attīstības plānošanas informācijas sistēmā TAPIS | 11.2021 - 01.2022 |